Publication: Magyar Közlöny
Issue: MK-2001-152 (Year: 2001, Number: 152)
Era: 1990-2004
Section: a 108/2001. (XII. 23.) FVM—GM együttes rendelethez
Paragraph Index: 808

3. Minőségbiztosítási rendszer 3.1. A felvonószerelő-vállalkozásnak a 12. §-ban meghatározott tanúsító szervezetet kell megbíznia minőségbiztosítási rendszerének értékelésével. A megbízásnak tartalmaznia kell: — minden szükséges információt a tervezett felvonókra vonatkozóan, — a minőségbiztosítási rendszerről szóló dokumentációt, — a jóváhagyott felvonók műszaki dokumentációját és típusvizsgálati tanúsítványát. 3.2. A minőségbiztosítási rendszer keretében a szerelővállalkozásnak biztosítania kell, hogy a felvonó a rendeletben meghatározott követelményeket teljesíti. A vizsgálatokat a harmonizált európai, valamint a nemzeti szabványokban rögzített, vagy azzal egyenértékű eljárásokkal kell lefolytatni. A felvonószerelő-vállalkozás által bevezetett minőségbiztosítási rendszerhez tartozó minden elemet, előírást, 2001/152. szám rendelkezést írásban, célok, eljárások és utasítások formájában rendezetten dokumentálni kell. A minőségbiztosítási rendszer dokumentációjának biztosítania kell a minőségi programok, tervek, kézikönyvek és nyilvántartások egyértelműségét és közérthetőségét. A dokumentációnak tartalmaznia kell: — a minőség biztosítására vonatkozó célokat, — a szervezeti felépítést, a felvonó gyártásában részt vevő közép- és felső vezető beosztású alkalmazottak munkaköri leírását, — a megfelelő összeszerelési és beépítési eljárások, minőségellenőrzési és minőségbiztosítási technikák és rendszeres intézkedések leírását, — a beépítés előtt, beépítés alatt és után végzett vizsgálatok és ellenőrzések leírását és gyakoriságát (minimálisan a 6. számú melléklet 4. b) pontjában leírt vizsgálatokat), — a minőségbiztosítási rendszer hatékony alkalmazásának, ellenőrzésének eljárásait, — a minőségügyi nyilvántartások rendszerét (pl. ellenőrzési jelentések, vizsgálati adatok, hitelesítési adatok, személyzet képesítéséről szóló jelentések), a minőségügyi nyilvántartások rendszerét (pl. ellenőrzési jelentések, vizsgálati adatok, hitelesítési adatok, személyzet képesítéséről szóló jelentések), — a felvonószerelő-vállalkozás nyilatkozatát a minőségbiztosítási rendszerből adódó kötelezettségek teljesítéséről, továbbfejlesztéséről, megfelelőségének és hatékonyságának biztosításáról. 3.3. A tanúsító szervezet a felvonószerelő-vállalkozás megbízása alapján a minőségbiztosítási rendszert megvizsgálja és értékeli. A tanúsító szervezet a vizsgálat során értékeli a 3.2. pont előírásainak betartását, a vonatkozó minőségügyi szabvány betartását. Amennyiben a minőségbiztosítási rendszer megfelel a rá vonatkozó honosított harmonizált európai szabványnak, akkor úgy kell tekinteni, hogy a 3.2. pont előírásait teljesíti. A minőségbiztosítási rendszert értékelő csoport legalább egy tagjának szerepelnie kell a Magyar Mérnöki Kamara által nyilvántartott Tervezői és szakértői névjegyzék „Felvonószakértők” című fejezetében. Az értékelés során a felvonószerelő-vállalkozás telephelyén és a szerelési helyszíneken is szemlét kell tartani. A tanúsító szervezetnek tájékoztatnia kell a vizsgálat eredményéről és a döntés indokairól a felvonószerelővállalkozást. 3.4. A felvonószerelő-vállalkozásnak vállalnia kell, hogy teljesíti a jóváhagyott minőségbiztosítási rendszerből eredő kötelezettségeket. A minőségbiztosítási rendszer minden változtatásáról tájékoztatnia kell a tanúsító szervezetet. A tanúsító szervezet a változtatást megvizsgálja, és dönt arról, hogy a megváltozott minőségbiztosítási rendszer megfelel a rendelet előírásainak, vagy újraértékelésre van szükség. A vizsgálat eredményéről és annak indokairól a felvonószerelő-vállalkozást köteles tájékoztatni.

Source: https://magyarkozlony.hu/hivatalos-lapok/bf38aee143308a4d125447e91f45b60a7bc95734/dokumentumok/3f312ccc1e9978defae6159eb684de784cab0c95/letoltes